Gilgameš

Gilgameš (po sumersky asi Bilga-meš, po grécky Gilgamos) bol podľa Sumerského kráľovského zoznamu kráľ Uruku (pozri aj Mezopotámia) na začiatku 3. tisícročia pred Kr. - okolo 2800 pred Kr. (t. j. Ranodynastické obdobie I, I. dynastia z Uruku), uvádza sa aj okolo 2700 pred Kr. alebo po 2600 pred Kr. (to posledné by bolo už Ranodynastické obdobie II). 

Kráľovský zoznam hovorí konkrétne toto:
…Dumuzi, rybár, ktorý pochádzal z mesta Kua, vládol 100 rokov,
Božský Gilgameš, ktorého otcom bol [Dumuzi], bol veľkňazom v Kulabe a vládol 126 rokov.
Ur-nungal (Ur-lugal), syn Gilgameša, vládol 30 rokov…

Jeho otcom bol teda Dumuzi a po jeho smrti mal vládnuť jeho syn Ur-Nungal, ktorý vládol 30 rokov. 

Podľa sumerskej tradície Gilgameš postavil kláštor Ninlil v Nippure, a pravdepodobne aj veľké hradby v Uruku, ktoré ďalší sumerskí králi skutočne považovali za jeho dielo.

Napriek nedostatku priamych dôkazov, sa väčšina vedcov domnieva, že ide o skutočne historickú postavu, pretože o paralelných postavách z Kráľovského zoznamu medzičasom vieme, že naozaj existovali. Väčšina bádateľov sa však domnieva, že nebol kráľovského pôvodu, ale že bol synom veľkňaza v jednej z uruckých štvrtí. 

V raných textoch je o ňom písané ako o kráľovi, veľmi skoro sa však objavuje jeho zbožštenie a potom už o ňom bolo uvažované ako o bohu.

Gilgameš je hlavným hrdinom tzv. Eposu o Gilgamešovi a ďalších rozprávaní z Gilgamešovho cyklu.

Gilgameš v kultúre našej doby 
Sumerský kráľ Gilgameš inšpiroval niekoľko prác v modernej populárnej kultúre:

 Gilgamesh King od Roberta Silverberga
 Gilgameš (Final Fantasy) 
 Gilgameš je postavou v televíznom seriáli Xena
 Anime rovnakého názvu
 Postava z japonskej Visual novely Fate/ stay night
 Gilgamesh je názov japonskej rockovej skupiny
 Gilgamesh je názov opery od Srbského skladateľa Rudolfa Brucci-ia založenej na epose
 Gilgameš je názov kantáty Bohuslava Martinů, jedného z jeho vrcholných diel, ktoré vzniklo v poslednom období skladateľovho života.

Pozri aj 
 Epos o Gilgamešovi
 Sumer
 Uruk

Iné projekty 

Sumerskí vládcovia
Vládcovia Uruku